لویز ڕەینەر

لویز ڕاینەر (١٢ی کانوونی دووەمی ١٩١٠–٣٠ی کانوونی یەکەمی ٢٠١٤) خانمەکتەرێکی ئەڵمانی-ئەمریکی-بەریتانی بوو. ئەو یەکەم ئەکتەرە کە توانیبێتی دوو ساڵ لەسەر یەک دوو جار خەڵاتی ئۆسکار بەدەست بھێننێت. ئەو سێزدە ڕۆژ بەر بوونی بە ١٠٥ ساڵ کۆچی دوایی کرد، ئەو زۆرترین ساڵ ژیانی بەسەر بردووە لەنێو وەرگرانی خەڵاتی ئۆسکار."Luise Rainer: Oldest Living Oscar Winner Turns 103", Alt Film Guide

ڕاینەر کاتێک تەمەنی شازدە ساڵان بووە، لە ئەڵمانییەوە چووەتە ناو بواری نواندن لە شانۆ. ئەو لە ئەڵمانیا و نەمسا شانۆگەر پێشکەش کرد. لە ساڵی ١٩٣٥، واژووی گرێبەستی سێ ساڵەی لەگەڵ کۆمپانیای مێترۆ گۆڵدوین مایەر ئەنجامدا بۆئەوەی بچێتە ئەمریکا و لە ھۆلیوود کاربکات. لە ساڵی ١٩٣٥، بۆ یەکەمینجار لە فیلمی (Escapade) دەرکەوت. بۆ ساڵی دواتر لە فیلمی ژیاننامەیی-مۆسیقی (The Great Ziegfeld) بەشداربوو، وێڕای ئەوەی ڕۆڵەکەی کەم بوو بەڵام بەو نواندنەی بینەرانی سەرسام کرد، ھەربەھۆی ئەم فیلمەشەوە خەڵاتی ئۆسکاری بۆ باشترین خانمەکتەر پێدرا. لە ساڵی ١٩٣٧، بەشداریکرد لە فیلمی خاکێکی باش (The Good Earth)، لە سەرەتادا کۆمپانیای بەرھەمھێنەر ڕازی کەوتە ناکۆکی لەگەڵ دەرھێنەر بۆ بەشداریپێکردنی لویز بەکارەکتەری ژنی جوتیارێکی چینی، بەڵام دوای بەرھەمھێنانی فیلمەکە ئەوا سەرکەوتنی باشی دەستەمۆ کرد، لویز ڕاینەر بۆ دووەمجار خەڵاتی ئۆسکاری بردەوە وەک باشترین خانمەئەکتەر.Vieira, Mark A. Hollywood Dreams Made Real, Abrams (2008) p. 218

 سەرچاوەکان 

پۆل:مەرگەکان بە سیەسۆ
پۆل:براوەکانی خەڵاتی ئۆسکاری باشترین خانمەئەکتەر
پۆل:خانمەکتەرەکانی فیلمی ئەمریکی
پۆل:خانمەکتەرە ئەمریکییەکانی سەدەی ٢٠ەم
پۆل:مردووانی ٢٠١٤
پۆل:لەدایکبووانی ١٩١٠
پۆل:خانمەکتەرانی تەلەڤیزیۆنی بەڕیتانی
پۆل:جولەکەکانی سەدەی بیست و یەکی ئەمریکی
پۆل:ژنانی ئەمریکی لە سەدەی ٢١ەم
پۆل:خانمەکتەرانی تەلەڤیزیۆنی ئەمریکی
پۆل:خانمەکتەرە جووە ئەمریکییەکان